recursal/SuperWikiNEXT-32B huggingface dataset:
சென்னை சங்கமம் நிகழ்வில் கூத்து
இயல், இசை, நாடகம் மூன்றும் சேர்ந்த தமிழை முத்தமிழ் என்கிறோம். நாடகம் என நாம் கூறுவதைப் பழந்தமிழ் **கூத்து** (About this soundஒலிப்பு (உதவி·தகவல்)) என்று வழங்குகிறது. கூத்து ஆடுவோர் கூத்தர் எனப்பட்டனர். கூத்து அகக்கூத்து, புறக்கூத்து, என இரு வகைப்படும். அகக்கூத்து எனபது வீட்டுக்குள் ஆடப்படும் வரிக்கூத்து. புறக்கூத்து பொதுமக்கள் முன்னிலையில் நடைபெறுவது.

பழங்காலம்
---------

சங்ககாலத்தில் மூன்று வகையான கூத்துகள் நிகழ்ந்துள்ளளன. குரவை, தழூஉ, பிணை என்பன அவை. தெய்வ ஆடல்கள் பதினொன்றும் கூத்தின் வகைகளே. கூத்தினை உணர்த்தும் சொற்கள் பல.

பொழுதுபோக்கு
------------

**கூத்து** தமிழர்களின் பாரம்பரிய நாட்டர் கலை வடிவங்களில் ஒன்று. கிராமத்தின் மண்வாசனையையும், கிராம மக்களது வாழ்வாதாரங்களையும், அவர்கள் மதம் மீது கொண்ட பற்றுதலையும் வெளிப்படுத்தும் வகையில் அமைவது கூத்துக்கலை. கூத்துக்கள் பல்வேறு செய்திகளை சமூகத்திற்குச் சொல்கின்றன. முற்காலத்தில் வாழ்ந்தவர்கள் பொழுதுபோக்கிற்காகவும், தங்களது களைப்பைப் போக்கும் செயற்பாடாகவும் ஒரு முற்றத்தில் ஒன்று கூடி ஆடிப்பாடி மகிழ்ந்தனர். அதுவே நாளடைவில் பல்வேறு பரிணாமங்களைப் பெற்று கலைகளாகத் தோற்றம் பெற்றது. அவர்கள் அன்று பொது முற்றத்தில் ஆடியவை இன்று கூத்து என்ற பெயரைப் பெற்று வளர்ந்து நிற்கின்றன. பல நூற்றாண்டுகளுக்கு முன்பாக இந்தக் கூத்துக்கள் உருவாக்கப்பட்டிருந்தாலும் இந்தக் கூத்துக்களின் கதையம்சமும், கூத்துக்களினூடாக கூறப்படும் செய்திகளும் தற்போதைய சமூகத்தினரையும் ஈர்ப்பவையாக அமைந்துள்ளன.

புத்துயிர்
----------

"ஈழத்துக் கூத்தின் வரலாற்றை எடுத்து நோக்கும்போது, கூத்தின் புத்தாக்கத்தில் இரண்டு சொற்கள் பயன்பாட்டில் உள்ளன. ஒன்று மீள் கண்டுபிடிப்பு, இன்னொன்று மீளுருவாக்கம். 60 களில் இம்மீள் கண்டுபிடிப்பு நடைபெற்றதாகவும், பின்னர் இது மீளுருவாக்கம் பெற்றதாகவும் கூறப்படுகின்றது."  "மீளுருவாக்கம் என்ற சொற்றொடரை இன்று கையாள்வார் அதன் ஒற்றை அர்த்தத்தில் கையாளுகின்றனர். கூத்தை அப்படியே பேண வேண்டும் என்பர் சிலர். கூத்தை சமூகப் பின்னணியில் இருந்து பிரிக்காமல் உருவாக்க வேண்டுமென்பர் சிலர். அதன் அழகியலை மீள் கண்டுபிடிப்புச் செய்து புத்துருவாக்கவேண்டும் என்பர் சிலர்."

பட்டியல்
--------

* தெருக்கூத்து
* சாந்திக் கூத்து
* சாக்கம்
* மெய்க் கூத்து
* அபிநயக் கூத்து
* நாட்டுக் கூத்து
* விநோதக் கூத்து
* குரவைக் கூத்து
* கலிநடனம் என்னும் 'கழாய்க் கூத்து'
* கரகம் என்னும் 'குடக் கூத்து'
* பாய்ந்தாடும் 'கரணம்'
* நோக்கு 'பார்வைக் கூத்து'
* நகைச்சுவை கொண்ட 'வசைக் கூத்து'
* 'சாமியாட்டம்' அல்லது 'வெறியாட்டு'
* பொருட்கள் அடிப்படை
* மரப்பாவைக் கூத்து
* தோற்பாவைக் கூத்து
* கழை கூத்து
* புழுதிக் கூத்து

இவற்றையும் பார்க்க
------------------

* தமிழர் கலைகள்
* சு. வித்தியானந்தன்
* தோல் பாவை நிழற்கூத்து

மேற்கோள்கள்
-----------

1. ↑  நடம், நட்டம், நடனம், வாணி, நாடகம், நிருத்தம், தூக்கு, படிதம், நாட்டியம், கண்ணுள், தாண்டவம், நடை, நட்டணம் (சூடாமணி நிகண்டு, 9-வது செயல் பற்றிய பெயர்த்தொகுதி, 48
2. 1 2  க. மோகனதாசன். (2006, டிசம்பர் 03). கூத்தின் மீளுருவாக்கம். *வீரகேசரி வார வெளியீடு*.

வெளி இணைப்புகள்
---------------

* மலையக காமன் கூத்து
* கூத்தழிவு
* கலைக்குரிசில்
**ஆர். சி. சக்தி** (*R. C. Sakthi*) இந்தியத் திரைப்பட இயக்குனராவார். இவர் நடிகர் ரஜினிகாந்தை வைத்து இயக்கிய *தர்மயுத்தம்*, விஜயகாந்த் நடித்த *மனக்கணக்கு*, கமலஹாசன் நடித்த *உணர்ச்சிகள்*, மற்றும் ராஜேஷ், லட்சுமி நடித்த *சிறை* ஆகிய திரைப்படங்களின் மூலம் புகழ்பெற்றார்.

வரலாறு
------

இராமநாதபுரம் மாவட்டம் பரமக்குடி அடுத்த புழுதிகுளத்தில் பிறந்த ஆர். சி. சக்தி, சிறுவயதிலேயே, கல்வியில் கவனத்தை செலுத்தாமல், சினிமாவில் ஆசையில் இருந்தார். இளைஞராக இருந்தபோதே, நண்பர்களுடன் இணைந்து நாடகக் கம்பெனியை துவங்கினார் சென்னை வந்த சக்தி, சுப்பு ஆறுமுகம் குழுவில் சேர்ந்து, திரைக்கதை எழுத்தாளராக பணியாற்றி வந்தார். தீவிர முயற்சிக்கு பிறகு, *பொற்சிலை* படத்தில் உதவி இயக்குநராக பணியாற்றினார். பின் நடன இயக்குனர் தங்கத்துடன் இணைந்து, *அன்னை வேளாங்கண்ணி* படத்தில் திரைக்கதை எழுதினார். 1972ஆம் ஆண்டு, உணர்ச்சிகள் படத்தின் மூலம் இயக்குனராக உயர்ந்தார். தனது முதல் படத்திலேயே, பால்வினை நோய்களை மையமாகக்கொண்டு படத்தை இயக்கியிருந்தது குறிப்பிடத்தக்கது. உணர்ச்சிகள் திரைப்படம் நடிகரான கமலஹாசனை உயரச்செய்தது.

இயக்கிய படங்கள்
---------------

| ஆண்டு | படத்தின் பெயர் |
| --- | --- |
|
| 1976 | *உணர்ச்சிகள்* |
| 1978 | *மனிதரில் இத்தனை நிறங்களா?* |
| 1979 | *தர்மயுத்தம்* |
| *மாம்பழத்து வண்டு* |
| 1981 | *ராஜாங்கம்* |
| 1982 | *ஸ்பரிசம்* |
| 1983 | *உண்மைகள்* |
| 1984 | *சிறை* |
| *தங்கக்கோப்பை* |
| 1985 | *நாம்* |
| *சந்தோஷக் கனவுகள்* |
| *தவம்* |
| 1986 | *மனக்கணக்கு* |
| 1989 | *வரம்* |
| 1987 | *கூட்டுப்புழுக்கள்* |
| *தாலி தானம்* |
| 1989 | *வரன்* |
| 1990 | *அம்மா பிள்ளை* |
| 1993 | *பத்தினிப்பெண்* |

மேற்கோள்கள்
-----------

* தமிழ்-தி இந்து
* தினகரன்
[*தொடர்பிழந்த இணைப்பு*]
* தினத்தந்தி
* தினமலர்
**ஆர். சிவராமன்** (*R. Sivaraman*)(இறப்பு 2007) ஒரு இந்திய அரசியல்வாதி மற்றும் சட்டமன்ற முன்னாள் உறுப்பினர் ஆவார். இவர் 1996ஆம் ஆண்டு நடைபெற்ற தமிழகச் சட்டமன்றத் தேர்தலில் திருப்பத்தூர் (194) சட்டமன்றத் தொகுதியில் திராவிட முன்னேற்றக் கழக (திமுக) வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார். 

2001ல் சிவராமன் மீண்டும் திருப்பத்தூர் தொகுதியில் போட்டியிட்டு அகில இந்திய அண்ணா திராவிட முன்னேற்றக் கழக வேட்பாளர் கே.கே.உமாதேவனிடம் தோற்றுப்போனார்.

திமுக கட்சித் தலைவர் கருணாநிதியின் மகனான மு. க. அழகிரியின் நெருங்கிய நண்பராக இருந்தார். முன்னாள் அமைச்சரும் கட்சியின் மூத்த நபருமான தா, கிருட்டிணன். கொலை வழக்குத் தொடர்பாக அழகிரி கைது செய்யப்பட்டபோது வன்முறை ஏற்படக்கூடும் என்று காவல்துறையினரால் கைது செய்யப்பட்டு சிலகாலம் பாதுகாப்புக் காவலில் வைக்கப்பட்டார். இதையடுத்து, இவருக்கு நிபந்தனை விதிக்கப்பட்டுப் பிணை வழங்கப்பட்டது.

2006ஆம் ஆண்டில் திருப்பத்தூரில் போட்டியிட இவருக்கு வாய்ப்பு வழங்காததால் சிவராமனின் ஆதரவாளர்கள் ஆரம்பத்தில் அதிருப்தி அடைந்தனர். பின்னர் சிவகங்கை தொகுதியில் போட்டியிட வாய்ப்பு வழங்கப்பட்டதால் அவர்கள் சமாதானப்படுத்தப்பட்டனர்.

2007ஆம் ஆண்டில் கல்குவாரிக்கு சொந்தமான சிவராமன் இதன் தொடர்புடைய வன்முறைச் சம்பவங்கள் நிகழ்ந்தன. இந்தக் குற்றச்சாட்டில் சிவராமன் கைது செய்யப்பட்டார். இது தொடர்பாக இரு குழுக்களுக்கிடையே மோதல் ஏற்பட்டது. சிவராமன் 8 ஜூலை 2007 அன்று 46 வயதில் மருத்துவமனையில் காலமானார். இவருக்கு மனைவி மற்றும் இரண்டு குழந்தைகள் இருந்தனர்.

மேற்கோள்கள்
-----------

1. ↑  "Statistical Report on General Election 1996 for the Legislative Assembly of Tamil Nadu" (PDF). Election Commission of India. p. 9. 7 October 2010 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
2. ↑  "Statistical Report on General Election 2001 for the Legislative Assembly of Tamil Nadu" (PDF). Election Commission of India. p. 296. 2010-10-06 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
3. ↑  "Azhagiri's associate granted conditional bail". *Zeenews*. 30 May 2003.. பார்த்த நாள்: 2017-05-15.
4. ↑  "Tirupattur heading for a photo-finish". *The Hindu*. 6 May 2006.. பார்த்த நாள்: 2017-05-15.
5. ↑  "Business rivalry: vandalism case against ex-DMK MLA". *OneIndia*. 13 February 2007.. பார்த்த நாள்: 2017-05-15.
6. ↑  "TN: Municipal chairman killed in blast". *Rediff*. 29 June 2007.. பார்த்த நாள்: 2017-05-15.
7. ↑  "Former MLA dead". *The Hindu*. 9 July 2007.. பார்த்த நாள்: 2017-05-15.
**நடன காசிநாதன்** தமிழ்நாடு அரசு தொல்லியல் துறையின் முன்னாள் இயக்குநரும், **தமிழ்நாடு அரசு ஆவணக் காப்பகம் மற்றும் வரலாற்று ஆராய்ச்சி** மையத்தின் (Tamil Nadu Archaeological Research Centre) நிறுவனரும் ஆவார்.. மேலும் தமிழர்களின் வரலாற்று பழமை நிறுவல் ஆராய்ச்சி நூல்கள் பலவற்றையும் வெளியிட்டுள்ளார்.

நாணயவியல்
---------

இவர் வெளியிட்ட தமிழக காசு இயல் புத்தகம் வெளிவரும் முன்பு முத்திரை காசுகள் வட இந்தியாவில் இருந்து தமிழகம் வந்தவை என்ற கருத்து நிலவியது. ஆனால் மகாலிங்கம் போன்றவர்கள் கி.மு. ஐந்தாம் நூற்றாண்டு முதலே பாண்டியர்கள் முத்திரைக் காசுகளை வெளியிட்டுள்ளதால் வடவிந்தியா வழியே தமிழகத்துக்கு இக்காசுகள் வந்தவை என்ற கருத்தை மீளாய்வு செய்ய வேண்டும் என்று கருதினர். அந்நேரத்தில் இவர் வெளியிட்ட தமிழக முத்திரைக்காசுகளின் பட்டியல் அதை உறுதிப்படுத்தின.

ஆய்வுக் கட்டுரைகள்
------------------

இவர் வெளியிட்ட ஆய்வு நூல்கள் மற்றும் கட்டுரைகளில் சில,

1. தமிழர் காசு இயல் (நூல்), உலகத் தமிழாராய்ச்சி நிறுவனம், சென்னை.
2. தமிழக கல்வெட்டோடு காணப்படும் குறியீடுகள், பத்தாவது கருத்தரங்கு, ஆய்வுக்கோவை.
3. தமிழ்நாடு அரசு தொல்பொருள் ஆய்வுத்துறையின் அண்மைக் கண்டுபிடிப்புகள், ஆவணம் இதழ்.
4. Antiquity of sea voyage in Tamilnadu.

ஆய்வு நூல்கள்
-------------

1. கல்லெழுத்துக்கலை
2. முத்தில் முகிழ்த்த முத்தரையர்
3. வன்னியர்
4. தென்பகுதிப் பாளையக்காரர்கள் வரலாறு
5. மண்ணும் மாந்தரும்
6. தமிழர் பண்பாட்டுச் சிதறல்கள்
7. சோழ வேந்தர் பரம்பரை வன்னியப் பாளையக்காரர் வரலாறு
8. பூம்புகாரும் கடல் அகழாய்வும்
9. பெரம்பலூர் மாவட்டத் தடயங்கள்
10. பண்டைத் தடயம், மா.சந்திரமூர்த்தி என்றவருடன் சேர்ந்து வெளியிட்ட புத்தகம்.

மேற்கோள்கள்
-----------

1. ↑  Govt. should encourage archaeology: former MP
2. ↑  கல்லெழுத்துக்கலை
3. ↑  author:"நடன காசிநாதன்"
**அலபன் பந்தோபாத்யாய்** (*Alapan Bandyopadhyay*) (பிறப்பு 17 மே 1961) முன்னாள் இந்திய ஆட்சிப் பணி அதிகாரியும், மேற்கு வங்காள அரசின் முன்னாள் தலைமைச் செயலாளருமாவார். இவர் 1 ஜூன் 2021 முதல் முதல்வர் மம்தா பானர்ஜியின் முதன்மை ஆலோசகராக இருக்கிறார்.

தொழில்
------

அலபன், மேற்கு வங்கத்தைச் சேர்ந்த இந்திய ஆட்சிப் பணி தொகுதி-1987இன் அதிகாரியாக இருந்தார். ஹவுரா, வடக்கு 24 பர்கனா மாவட்டம், தெற்கு 24 பர்கனா மாவட்டம் மாவட்டங்களின் மாவட்ட நீதிபதியாகவும் இருந்தார். கொல்கத்தா நகராட்சி ஆணையராகவும் பணியாற்றினார். போக்குவரத்து, குறு, சிறு மற்றும் நடுத்தர நிறுவனங்கள் (எம்எஸ்எம்இ), வர்த்தகம் மற்றும் தொழில், தகவல் மற்றும் கலாச்சாரம் மற்றும் உள்துறை ஆகிய பல துறைகளின் முதன்மை செயலாளராக இவர் பணியாற்றினார். 2015இல் இடைக்கால மாநில தேர்தல் ஆணையராகவும் பணியாற்றினார். இவர் 2017 இல் *அம்லர் மோன்* என்ற புத்தகத்தை எழுதினார். 31 மே 2021 அன்று ஓய்வு பெற்ற பின்னர், மேற்கு வங்கத்தின் தலைமை ஆலோசகராக 1 ஜூன் 2021 முதல் 3 ஆண்டுகளுக்கு நியமிக்கப்பட்டார்.

சொந்த வாழ்க்கை
--------------

இவர், மேற்கு வங்காளத்தின் ஆசான்சோலில் 1961இல் பிறந்தார். கொல்கத்தா பல்கலைக்கழகத்தின் தற்போதைய துணைவேந்தரும் கல்வியாளருமான சோனாலி சக்கரவர்த்தி பானர்ஜியை மணந்தார். மேற்கு வங்கத்தில் கொரோனாவைரசுத் தொற்றின் முதல் அலையின் போது இவரும் இவரது மனைவியும் தனிமைப்படுத்தப்பட்டனர்.

மேற்கோள்கள்
-----------



1. ↑  Civil List of IAS Officers
2. 1 2  Sep 29, TNN / Updated; 2020; Ist, 07:28. "ALAPON Bandyopadhyay new West Bengal chief secretary, HK Dwivedi gets charge of home | Kolkata News - Times of India". *The Times of India* (ஆங்கிலம்). 2021-04-02 அன்று பார்க்கப்பட்டது.
3. ↑  "Chief Minister's Office - Government of West Bengal". *wbcmo.gov.in*. 2021-04-02 அன்று பார்க்கப்பட்டது.
4. ↑  "How Mother of Bengal's First COVID-19 Patient 'Sent' State Home Secretary and 10 Others Into Isolation". *www.news18.com* (ஆங்கிலம்). 2020-03-18. 2021-04-02 அன்று பார்க்கப்பட்டது.
அலர்நாதர்
**அலர்நாதர் கோயில்** அல்லது **ஆழ்வார் நாதா** (*Alarnatha Temple* or *Alvarnaatha*) என்பது விஷ்ணுவிற்காக அர்ப்பணிக்கப்பட்ட ஒரு இந்துக் கோயிலாகும். இது ஒடிசாவின் புரி அருகிலுள்ள பிரம்மகிரியில் அமைந்துள்ளது. ஆடி மாதத்தின் கிருஷ்ணபட்சத்தின் போது, தீர்த்தமாடலுக்குப் பிறகு, ஜெகந்நாதரை புரி கோவிலில் பார்க்க பக்தர்கள் அனுமதிக்கப்படாதபோது, இங்கே கூட்டம் கூடுகிறது. பிரபலமாக 'அனாசாரம்' அல்லது 'அனவாசாரம்' (அதாவது புரியின் இறைவனைக் காண வாய்ப்பில்லை என்று அர்த்தம்) என அழைக்கப்படும் இந்த காலகட்டத்தில் ஜெகந்நாதர் பிரம்மகிரியின் அலர்நாத் கோயிலில் அலர்நாத் தேவராக காட்சியளிக்கிறார் என்று பக்தர்கள் நம்புகிறார்கள். இது புரியிலிருந்து சுமார் 23 கி.மீ தூரத்தில் அமைந்துள்ளது.

வரலாற்றுச் சான்றுகள்
--------------------

இராமானுசர் ஒடிசாவிற்கு வருகை புரிந்ததோடு இந்தக் கோயில் தொடர்புடையது. சைதன்யர் புரியில் தங்கியிருந்த காலத்தில் ஜெகந்நாதரின் திருவுருவத்தை தினமும் பார்ப்பது வழக்கம். அவருடன் இருக்கும் தெய்வங்களையும் 15 நாட்கள் ரகசிய அறைக்கு வைத்திருக்கும்போது, அவரால் கடவுளைக் காண முடியவில்லை. எனவே புராணத்தின் படி, கடவுள் அவரை பிரம்மகிரிக்கு சென்று அலர்நாத் கோயிலுக்குச் செல்லும்படி கட்டளையிட்டார். சைதன்யர் சம்கீர்த்தனை செய்த சிலை இன்றும் உள்ளது. ஒருமுறை ஆழ்வார்கள் இத்தலத்திற்கு வருகை தந்ததாக பல வரலாற்றாசிரியர்கள் கருத்து தெரிவிக்கின்றனர். ஆனால் நாலாயிர திவ்வியப் பிரபந்தத்தில் இது பற்றி எந்த குறிப்பும் இல்லை.

கோயில் நேரங்கள்
---------------

கோயில் காலை 6 மணிக்கு திறக்கப்பட்டு இரவு 9:30 மணிக்கு மூடப்படும். பால் போகா (காலை உணவு) காலையில் வழங்கப்படுகிறது. மதியம், பல்வேறு வகையான சாதம், பருப்பு மற்றும் காய்கறி கறிகள், கீரி (அரிசி புட்டு) என்ற இனிப்புடன் வழங்கப்படுகின்றன. இரவில் வாழைப்பழ பொரியலுடன் விதவிதமான பித்தம் மற்றும் கிச்சடி வழங்கப்படுகிறது. அனவாசர காலத்தில் ஆழ்வார்நாத சுவாமிக்கு வழங்கப்படும் கீரி போகா அனைவரும் விரும்பி வாங்கும் பிரசாதமாகும்.

சான்றுகள்
---------

1. ↑  K.K. Kusuman (1990). *A Panorama of Indian Culture: Professor A. Sreedhara Menon Felicitation Volume*. Mittal Publications. பக். 166. பன்னாட்டுத் தரப்புத்தக எண்:978-81-7099-214-1. .

* info about temple
* history of the lord of Alvars
**போராக்** ( அசாமி : **পৰাগ** ) என்பது அஸ்ஸாமின் மைசிங் இன மக்களால் அறுவடைக்குப் பிறகு ஐந்து நாட்கள் கொண்டாடப்படும் திருவிழா ஆகும். நூதன முரசு கலைஞர்கள் மற்றும் நடனக் கலைஞர்கள் பக்கத்து கிராமத்தில் கலை நிகழ்ச்சிக்கு அழைக்கப்படுவார்கள்.[]  அவர்கள் தங்கள் திறமைகளின் மூலம் அந்த இடத்தில் கூடியிருப்பவர்களை மகிழ்விப்பர். இது பாடல்கள் மற்றும் நடனங்களின் திருவிழா என அறியப்படுகிறது. இது **நாரா சிங்கா பிஹு** என்றும் அழைக்கப்படுகிறது.

முக்கியத்துவம்
--------------

பொதுவாக மிரி இனத்தின் இளைஞர்கள், பயிர்களை அறுவடை செய்த பின்னர், கட வுள், தாய் பூமி மற்றும் அவர்களின் முன்னோர்களை திருப்திப்படுத்துவதற்காகவும், அவர்களிடமிருந்து ஆசீர்வாதங்களைப் பெறவும் இந்த விழாவைக் கொண்டாடுகின்றனர். மேலும் இந்தத் திருவிழாவின் போது சிறுவர் சிறுமிகள் பாரம்பரிய உடை அணிந்து பாடல், நடனம் ஆடுவதல் போன்ற நிகழ்வுகளில் பங்கேற்கிறார்கள்.அவ்வாறு பாடப்படும் பாடல்கள் விவசாயத்தை அடிப்படையாகக் கொண்டவையாகவும் நடனங்கள் விவசாயப் பணிகளின் வழக்கமான அசைவுகளை பிரதிபலிப்பாகவும் அமைந்திருக்கும்.

ஏற்பாடு
-------

அங்குள்ள பழங்குடியினரின் இளைஞர் அமைப்பு இந்தத் திருவிழாவை தாகிக் என அழைக்கப்படும் முறை சார் , மரபார்ந்த முறையில் நடத்துகிறது திருவிழாவினை சிறப்பாக நடட்துவதற்காக இவர்கள் சிலரை அதிகாரிகளாக நியமிக்கின்றனர். பண்டைய காலத்தில் *மிபூ* என்பவர் தலைவராக நியமிக்கப்பட்டார். தற்போதுஅவருக்கு பதிலாக மிகம் போரா மற்றும் பார் புவரி ஆகியோர் நியமிக்கப்பட்டுள்ளனர்.

விருந்து
--------

குறைந்தது நான்கு முதல் ஐந்து பன்றிகள் பலியிடப்பட்டு விருந்து ஏற்பாடு செய்யப்படுகிறது. அதிக அளவிலான உணவுப் பொருட்கள் மற்றும் பானங்கள் முன்கூட்டியே ஏற்பாடு செய்யப்படுகிறது. திருவிழாவில் அருகில் இருக்கும் கிராமத்தினர்களை பங்கேற்க அழைப்பு விடுக்கப்பட்கிறது. அவர்கள் *மினாம்ஸ்* என அழைக்கப்படுகிறார்கள். அவர்கள் கும்ராக் எனும் வகையிலான நடனத்துடன் மோருங்கிற்கு அழைத்துச் செல்லப்படுகின்றனர்.இந்தத் திருவிழா *பொனு நுனம்* எனப்படும் பிரார்த்தனை நடனத்துடன் முடிகிறது.

மேலும் காண்க
------------

* பாதோ திருவிழா

சான்றுகள்
---------

1. ↑  Bronze |Points: 20 |, Posted Date: 29 Aug 2011 |Updated: 15-May-2020 |Category: Assam |Author: Spider4 |Member Level: (2011-08-29). "Porag Festival of Assam". *Techulator* (ஆங்கிலம்). 2020-12-05 அன்று பார்க்கப்பட்டது.CS1 maint: extra punctuation (link)
2. ↑  "Assam: Po-Rag, reunion festival celebrated with fervour at Lakhimpur". *NORTHEAST NOW* (ஆங்கிலம்). 2020-12-05 அன்று பார்க்கப்பட்டது.
**நப்பாலத்தனார்** சங்ககாலப் புலவர்களில் ஒருவர். அவரது பாடல்களாக இரண்டு பாடல்கள் உள்ளன. அவை நற்றிணை 52, 240 ஆகியவை.

நற்றிணை 52 சொல்லும் செய்தி
--------------------------

* திணை - பாலை

தலைமகன் தன் நெஞ்சோடு பேசுகிறான். அவனது காதலி அதிரல் பூவையும், பாதிரிப் பூவையும் சேர்த்துக் கட்டி அவளது தலையில் சூடியுள்ளாளாம். அது மணக்க மணக்க அவன் அவளைத் தழுவுவதையே எண்ணி மகிழ்கிறானாம். அவனது நெஞ்சோ பொருள் தேடுவதைப் பற்றி எண்ணிக்கொண்டிருக்கிறதாம். எனவே அந்த நெஞ்சை அன்பு இல்லாத்து என்று வைகிறான்.

### ஓரி கொடை

கடையெழு வள்ளல்களில் ஒருவனான ஓரி சிறந்த கொடை வள்ளல். அவனது கைவளம் முழுவதுமாகத் தானே தேடிப் பெறுவதானாலும் அந்தப் பெரும்பொருள் அவனுக்கு மிகவும் நொய்தானதாம். அவள் இன்பந்தான் அவனுக்குப் பெரிதாம்.

நற்றிணை 240 சொல்லும் செய்தி
---------------------------

* திணை - பாலை

### கடவுள் சிறியவர்

என் காதலிக்கு 'வை ஏர் வால் எயிறும், வாள் நுதலும் கடவுள் படைத்தார். அத்தனையும் எனக்குக் கொடுத்துவிட்டார். அவருக்கு அவளால் பயன் இல்லை. எனவே உலகு படைத்தோன் ஐது(நொய்து) ஆயினான்.

### யானைக்குப் பத்தல் நீர்

கோடை காலத்தில் மக்கள் தண்ணீருக்காக உளியால் உடைத்து பத்தல் என்னும் கேணி தோண்டுவர். அதில் ஊறும் நீரை யானை பருகி மகிழும். அதுபோல நான் அவளைத் துய்த்து இன்புறுகிறேன் - என்கிறான் தலைவன்.

* பத்தல் என்பது பாறையில் உடைத்த பள்ளம்.
**ஞான சாரம்**  என்னும் பெயரில் பல நூல்கள் உள்ளன. வேதாந்தம், வைணவம், வீரசைவம் சமயம் சார்ந்த நூல்கள் அவை.

* கண்ணுடைய வள்ளல்  இயற்றிய ஞானசாரம்
* அவரது மாணாக்கர் திருநெறி விளக்கமுடையார் இயற்றிய ஞானசாரம்

இவை இரண்டும் வேதாந்த நூல்கள்

இவை 15 ஆம் நூற்றாண்டில் வாழ்ந்த ஆசிரியரும் மாணாக்கரும் செய்தவை. ஆசிரியர் கண்ணுடைய வள்ளல்.. இவரோடு கருத்து மாறுபாடு கொண்டு இவரிடமிருந்து விலகி நூல் செய்தவர் இவரது மாணாக்கர் ‘திருநெறி விளக்குடையார்’ என்பவர்.

கண்ணுடைய வள்ளல்]] இயற்றிய ஞானசாரம்
இந்த நூல். 118 கட்டளைக் கலித்துறைப் பாடல்களைக் கொண்டது. இந்த நூல் சிவப்பிரகாசர் இயற்றிய நூலின் அமைப்பினை ஒத்துள்ளது. நூலின் பெரும்பகுதி மாணக்கன் வினாவுதலுக்கு ஆசிரியர் விடை கூறுவது போல அமைந்துள்ளது. 

பாடல் எடுத்துக்காட்டு 

மிக்க வேதாந்த சைவ மெய்ப்பொருள் பயனாய் மூவர்  

தொக்க செந்தமிழ் சேர் வாய்மைச் சுருக்கமாய் வாதவூர-  

ருக்கு  நின்றோதும் உண்மைக்கு உரியதாய்இந்த நூற்குத்  

தக்கது ஓர் உரைக்கின் ஞான சாரமாம் பெயரது ஆமே.

பொய்கைச் சாருவாகன் புகழ் சிவாத்துவிதி சிவ அத்துவிதி ஈறாய்  

உய்பொருள் இது என்று எண்ணி இன்றளவு உணர ஒண்ணா  

மெய் தரு பொருளாய் இன்ப வீட்டில் வேதாந்தமான  

சைவ அத்துவிதம் தன்னைத் தமிழினால் சாற்றலுற்றாம்

திருநெறி விளக்கமுடையார் இயற்றிய ஞானசாரம்
கண்ணுடைய வள்ளல் தன்னைத் ‘திருநெறிக் காவலன்’ என் கூறிக்கொண்டார். இதனை ஏற்றுக்கொள்ள மனமில்லாத இவரது மாணவர் ஆசிரியர் இயற்றிய ‘ஞானசாரம்’ என்னும் நூலைக் குறை சொல்ல முடியாமல் ‘திருநெறி விளக்கம்’ என்னும் பெயரில் ஞானசார நூல் இயற்றியுள்ளார்.

கருவிநூல்
---------

மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

அடிக்குறிப்பு
-------------

1. ↑  வீட்டுக்குச் சுவர் எழுப்புவோர் 'சாரம்' என்னும் படிநிலையைத் தற்காலிகமாக அமைத்துக்கொள்வர். அது போல ஞான வீட்டுச் சுவர் கட்ட அமைத்துக்கொண்ட சாரப் படிநிலை இந்த நூல்.
2. ↑  சரணாலயர் என்னும் பெயரும் இவருக்கு உண்டு
3. ↑  பொருள்நோக்கில் சொற்பிரிப்பு செய்யப்பட்டுள்ளது.
4. ↑  'வாதவூரருக்கு' என்னும் ஒரு சொல் இரண்டு அடிகளில் வகையுளிப் பிரிப்புச் செய்யப்பட்டுள்ளது
**பூதநீலகண்டர் கோயில்** (**Budhanilkantha Temple**); (நேபாளி: बुढानिलकण्ठ मन्दिर (மொழிபெயர்ப்பு: *(தொன்மையான நீலநிறத் தொண்டை*), நேபாளத்தின் மாநில எண் 3ல், காத்மாண்டு மாவட்டத்தில், பூதநீலகண்டம் எனுமூரில் விஷ்ணுவுக்கு அர்ப்பணிக்கப்பட்ட கோயிலாகும்.

திறந்தவெளியில் நிறுவப்பட்ட இக்கோயிலின் மூலவர் விஷ்ணு, நீர் நிரம்பிய குளத்தில் மையத்தில், ஆதிசேஷன் மீது யோக நித்திரை கொண்டுள்ளார். பூதநீலகண்டர் கோயில், காத்மாண்டு சமவெளியின் வடக்கில், சிவபுரி மலையடிவாரத்தில் உள்ளது. பூதநீலகண்டரின் கிடந்த நிலையில் அமைந்த உருவச்சிலையே நேபாளத்தின் பெரிய இந்து சமய சிற்பம் ஆகும்.

மூலவர்
------

கோயில் மூலவரான பூதாநீலகண்டரின் கிடந்த நிலையில் அமைந்த உருவச் சிலை ஒரே கருங்கல்லால் செதுக்கப்பட்டதாகும். 5 மீட்டர் நீளம் (16.4 அடி) கொண்ட பூதாநீலகண்டரின் சிலை, 13 மீட்டர் (42.65 அடி) நீளமுள்ள நீர் நிரம்பிய குளத்தின் நடுவே, ஆதிசேஷன் மீது படுத்த நிலையில் விஷ்ணு காட்சியளிக்கிறார்.

பூதநீலகண்டர் கோயிலின் அகலப்பரப்புக் காட்சி

மேற்கோள்கள்
-----------

1. ↑  "Ministry of Culture, Tourism and Civil Aviation - Government of Nepal". *www.tourism.gov.np*. 2016-07-31 அன்று பார்க்கப்பட்டது.
2. ↑  "Budhanilkantha, Nepal - Lonely Planet". lonelyplanet.com. 2015-09-14 அன்று பார்க்கப்பட்டது.
3. ↑  "Buddha Nilakantha Temple Nepal ~ Blog on vishnu temples". divyadesamyatra.blogspot.com. 2015-09-14 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Budhanilkantha Temple***   
என்பதின் ஊடகங்கள் உள்ளன. 

* Vishnu Sleeps in the Hanuman Dhoka: Sleeping Vishnu பரணிடப்பட்டது 2014-01-02 at the வந்தவழி இயந்திரம்
* பூதநீலகண்டர் கோயில் காணொளி
**வெக்கை (புதினம்)** எழுத்தாளர் பூமணி அவர்களால் எழுதப்பட்ட தமிழ்ப்புதினம் ஆகும். இந்தப் புதினம் 1982 ஆம் ஆண்டு எழுதப்பட்டது ஆகும். பூமணி 2014 ஆம் ஆண்டில் எழுதிய அஞ்ஞாடி என்ற புதினத்திற்காக சாகித்ய அகாடமி விருதினைப் பெற்றவர் ஆவார் வெக்கை சாதிய ஆதிக்கத்தின் தாக்கத்தைப் பற்றிய ஒரு அனுபவமாக இருக்கிறது..கதையில் சிதம்பரம், சானகி என்ற இரு கதாபாத்திரங்கள் மட்டுமே பெயரைத் தாங்கி வருபவை ஆகும். இதர பாத்திரங்கள் உறவு முறைகளான அண்ணன், அய்யா, ஆத்தா, மாமா, அத்தை போன்றவற்றாலேயே அடையாளப்படுத்தப்படுகின்றன.எதிரியின் கையை வெட்ட நினைத்து, தவறுதலாக மார்பின் விலாவில் குத்தி சாகடித்துவிட்டு ஓடும் 15 வயது சிறுவனாகிய செலம்பரத்தின்(சிதம்பரம்) பிம்பத்துடன் நாவல் தொடங்குகிறது. ஒருவார கால இடைவெளியில் நீதிமன்றத்தில் சரணடைவதற்கு முன்பு தனது தந்தையுடன் தலைமறைவாக எங்கெல்லாம் சென்று பதுங்கி வாழ்கிறான் என்பதுதான் கதை. இக்கதையை அடிப்படையாக கொண்டு வெற்றிமாறன் இயக்கத்தில் அசுரன் என்ற திரைப்படம் உருவாக்கப்பட்டது.

மேற்கோள்கள்
-----------

1. ↑  "பூமணியின் அஞ்ஞாடி நாவலுக்கு சாகித்ய அகாடமி விருது". *BBC News தமிழ்*. 2019-10-08 அன்று பார்க்கப்பட்டது.
2. ↑  "`லாக்கப்பைத் தொடர்ந்து வெக்கை' - வெற்றிமாறனின் அடுத்த படைப்பு!".. 2019-10-08 அன்று பார்க்கப்பட்டது. External link in `|website=` (உதவி)
ஞான யோகம் எனும் நூல் சுவாமி விவேகானந்தர் லண்டன், நியூயார்க், ப்ரூக்ளின் முதலிய இடங்களில் ஆற்றிய சொற்பொழிவுகள் மற்றும் 1895 ஆம் ஆண்டு அமெரிக்காவிலுள்ள ஆயிரம் தீவுப் பூங்காவில் அவர் இயற்றிய 'சன்னியாசி கீதம்' என்ற கவிதை இவற்றின் தொகுப்பாகும்.

இந்த நூல் தமிழில் முதன் முதலாக 1985 -ஆம் ஆண்டு சென்னையில் உள்ள ஸ்ரீராமகிருஷ்ணா மடம் வெளியிட்டது.

இந்த நூல் ஞானயோகத்தின் சிறப்பை, அதன் தேவையை, அதன் படிகளை, அனுபவங்களை, செயல்முறை பகுதிகளை விளக்குகிறது.

பொருளடக்கம்
-----------

1. மதத்தின் தேவை
2. மனிதனின் உண்மை இயல்பு
3. மாயையும் பொய்த் தோற்றமும்
4. மாயையும் கடவுள் தத்துவத்தின் வளர்ச்சியும்
5. மாயையும் சுதந்திரமும்
6. பரம்பொருளும் பிரபஞ்சமும்
7. எங்கும் இறைவன்
8. ஆன்ம அனுபூதி
9. பன்மையில் ஒருமை
10. ஆன்ம சுதந்திரம்
11. பிரபஞ்சம்:பேரண்டம்
12. பிரபஞ்சம்:சிற்றண்டம்
13. மரணமிலாப் பெருநிலை
14. ஆன்மா
15. ஆன்மா: அதன் தளையும் முக்தியும்
16. உண்மையான மனிதனும் தோன்றும் மனிதனும்
17. சன்னியாசி கீதம்

இவற்றையும் காண்க
----------------

விவேகானந்தர்

இராமகிருஷ்ணர்

உலகச் சமயங்களின் பாராளுமன்றம்

இராமகிருஷ்ண மடம், சென்னை

கர்ம யோகம் (நூல்)

ராஜ யோகம் (நூல்)

சான்றுகள்
---------

1.சுவாமி விவேகானந்தரின் சிக்காக்கோ உரை

2.இராமகிருஷ்னா மிஷன் புத்தக நிலையம்

3.1893, சிகாகோ, உலக மதங்களின் நாடாளுமன்றத்தில் சுவாமி விவேகானந்தரின் உரைகள்
**தம்பிப்பிள்ளை இராசலிங்கம்** (21 நவம்பர் 1933) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

இராசலிங்கம் இலங்கையின் வடக்கே வதிரி என்ற கிராமத்தில் 1933 நவம்பர் 21 இல் பிறந்தார். இவர் ஒரு கல்வித்துறை அதிகாரியாகப் பணியாற்றினார்.

அரசியலில்
---------

இராசலிங்கம் தமிழர் விடுதலைக் கூட்டணியின் சார்பாக 1977 நாடாளுமன்றத் தேர்தலில் உடுப்பிட்டித் தொகுதியில் போட்டியிட்டு வெற்றி பெற்று நாடாளுமன்றம் சென்றார்.

இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் இராசலிங்கம் நாடாளுமன்ற இருக்கைகளை இழந்தார்.

மேற்கோள்கள்
-----------

1. ↑  "Rasalingam, Thambipillai". இலங்கைப் பாராளுமன்றம்.
2. ↑  Rajasingham, K. T.. "Chapter 25: War or peace?". *Sri Lanka: The Untold Story*. Archived from the original on 2002-04-16.. பார்த்த நாள்: 2016-04-27.
3. ↑  டி. பி. எஸ். ஜெயராஜ் (9 சூன் 2002). "Life and times of Sivasithamparam". *த சண்டே லீடர்*. Archived from the original on 2016-03-03. .
4. ↑  "Result of Parliamentary General Election 1977" (PDF). இலங்கைத் தேர்தல் திணைக்களம். 2011-07-17 அன்று மூலம் (PDF) பரணிடப்பட்டது. 2016-04-27 அன்று பார்க்கப்பட்டது.
5. ↑  Wickramasinghe, Wimal (18 சனவரி 2008). "Saga of crossovers, expulsions and resignations etc. Referendum for extention of Parliament". *ஐலண்டு*. Archived from the original on 2011-06-17. .
**வெங்கட்ராமன் இலட்சுமிபாய்** (*Venkatraman Lakshmibai*) என்பவர் ஓர் இந்தியக் கணிதவியலாளர் ஆவார். போசுட்டனிலுள்ள வடகிழக்குப் பல்கலைக் கழகத்தில் இவர் கணிதவியல் பேராசிரியராகப் பணியாற்றினார். இயற்கணிதக் குழுக்கள் மற்றும் பிரதிநிதித்துவக் கோட்பாடு குறித்த இயற்கணித வடிவியல் பிரிவில் இவர் ஆய்வுகள் மேற்கொண்டார். குறிப்பாக இவற்றில் சுகூபெர்ட் வகைகள் மற்றும் கொடி வகைகள் உள்ளிட்டவை அடங்கும்.

டாடா அடிப்படை ஆராய்ச்சி நிறுவனத்தில் இலட்சுமிபாய் 1976 ஆம் ஆண்டு சாரா பில்லேயுடன் சேர்ந்து தன்னுடைய முனைவர் பட்டத்தைப் பெற்றார். அவர் சுகூபெர்ட் வகைகள் தனிக்கட்டுரையின் இணை ஆசிரியர் ஆவார். மேலும், இவர் யசுட்டின் பிரௌனுடன் சேர்ந்து இரண்டு கொடி வகைகள் வகை தனிக் கட்டுரைகளுக்கு இணை ஆசிரியராக இருந்தார். வடிவியலிம் இரு திசைப்பயன் விளைவு , சேர்வியல் மற்றும் பிரதிநிதித்துவ கோட்பாடு, கிராசுமேனியன் வகை வடிவியல் மற்றும் பிரதிநிதித்துவம் –கோட்பாட்டு அம்சங்கள் என்பவை அவ்விரண்டு தனிக்கட்டுரைகளாகும். 
2012 ஆம் ஆண்டில் அமெரிக்க கணிதவியல் சங்கத்தின் தொடக்க உறுப்பினர்களில் ஒருவராக இலட்சுமிபாய் தேர்ந்தெடுக்கப்பட்டார் .

மேற்கோள்கள்
-----------

1. 1 2  "Venkatraman Lakshmibai", *Faculty profiles*, Northeastern University, 2017-08-18 அன்று பார்க்கப்பட்டது
2. ↑  Review of *Singular Loci of Schubert Varieties* by Michel Brion (2001), வார்ப்புரு:MR
3. ↑  Review of *Flag Varieties: An Interplay of Geometry, Combinatorics, and Representation Theory* by Christian Ohn (2010), வார்ப்புரு:MR
4. ↑  Review of *The Grassmannian Variety: Geometric and Representation-Theoretic Aspects* by Li Li, வார்ப்புரு:MR
5. ↑  *List of Fellows of the American Mathematical Society*, 2017-08-18 அன்று பார்க்கப்பட்டது

புற இணைப்புகள்
--------------

* கணித மரபியல் திட்டத்தில் Venkatramani Lakshmibai
* Home page
[*தொடர்பிழந்த இணைப்பு*]
**குராசான்** (பாரசீக மொழி: استان خراسان‎ [xoɾɒːˈsɒːn] (About this soundகேட்க)) என்பது வடகிழக்கு ஈரானில் இருந்த மாகாணம் ஆகும். இது எலனிய மற்றும் பார்த்தியக் காலங்களில் **திராக்சியான்** என்று அழைக்கப்பட்டது. ஆனால் குராசான் என்ற சொல்லானது வரலாற்று ரீதியாக ஒரு பெரிய பகுதியைக் குறிக்கக் கூடியதாகும். அப்பகுதி அகாமனிசியப் பேரரசின் கிழக்கு மற்றும் வடகிழக்குப் பகுதிகளை உள்ளடக்கியிருந்தது. *குராசான்* என்ற பாரசீகச் சொல்லுக்கு "சூரியன் எங்கிருந்து வருகிறது" என்று பொருள். முதன்முதலில் இப்பெயரானது சாசானியப் பேரரசின் ஆட்சியின்போது பாரசீகத்தின் கிழக்கு மாகாணத்துக்குக் கொடுக்கப்பட்டது. நடுக் காலத்தின் பிற்பகுதி முதல் அண்டைப் பகுதியான திரான்சாக்சியானாவில் இருந்து வேறுபடுத்தி அறிவதற்காக இப்பெயர் பயன்படுத்தப்பட்டது.

இந்த மாகாணத்தில் உள்ள மக்கள் பெரும்பாலும் சியா இசுலாமைப் பின்பற்றக்கூடிய முசுலிம்கள் ஆவர். இந்த மாகாணம் வரலாற்றுரீதியான பெரிய குராசான் பகுதியின் மேற்குப் பாதியைக் கொண்டிருந்தது. ஈரானிய மாகாணமான குராசானின் நவீன எல்லைகள் அதிகாரபூர்வமாக 19ஆம் நூற்றாண்டின் பிற்பகுதியில் வரையறுக்கப்பட்டன. இம்மாகாணமானது 2004ஆம் ஆண்டு மூன்று வெவ்வேறு நிர்வாகப் பிரிவுகளாகப் பிரிக்கப்பட்டது.

உசாத்துணை
---------

1. ↑  Compare லெவண்ட் and Mashriq.
2. ↑  "Khorāsān". *britannica.com*. Encyclopædia Britannica, Inc. 8 December 2018 அன்று பார்க்கப்பட்டது.
3. ↑  Svat Soucek, *A History of Inner Asia*, Cambridge University Press, 2000, p.4
4. ↑  C. Edmund Bosworth, (2002), 'CENTRAL ASIA iv. In the Islamic Period up to the Mongols' *Encyclopaedia Iranica* (online)
5. ↑  C. Edmund Bosworth, (2011), 'MĀ WARĀʾ AL-NAHR' *Encyclopaedia Iranica* (online)
6. ↑  Khorasan tasnimnews Retrieved 1 September 2020
7. ↑  Dabeersiaghi, Commentary on Safarnâma-e Nâsir Khusraw, 6th Ed. Tehran, Zavvâr: 1375 (Solar Hijri Calendar) 235–236
8. ↑  "Khorāsān". *britannica.com*. Encyclopædia Britannica, Inc. 8 December 2018 அன்று பார்க்கப்பட்டது.
9. ↑  Online edition, Al-Jazeera Satellite Network. "Iran breaks up largest province". 20 மே 2006 அன்று மூலம் பரணிடப்பட்டது. 30 ஏப்ரல் 2006 அன்று பார்க்கப்பட்டது.
**நன்றுடையான் விநாயகா் கோயில்** (*Nandrudayan Vinayaka Temple*), திருச்சிராப்பள்ளியில் உள்ள தேவதானத்தின் அருகில்  கிழக்கு பொலிவார்ட் சாலையில் அமைந்துள்ளது. இக் கோயிலில் விநாயகர்  முதன்மையான தெய்வமாக காட்சியளிக்கின்றாா். விநாயகர்  சிலை மனித உருவில் சித்தரிக்கப்பட்டிருக்கும் ஒரே  கோயில் நன்றுடையான் விநாயகா் கோயில் ஆகும்.[]

வரலாறு
------

திருச்சிராப்பள்ளியில் உள்ள நன்றுடையான் விநாயகா் கோயில் மிகப் பழமையான இந்து ஆலயங்களில் ஒன்றாகும். 7 ஆம் நூற்றாண்டைச் சோ்ந்த நாயன்மாரும், சம்பந்தரும்  இத்திருத்தலத்தைப் புகழ்ந்து பாடியுள்ளார்கள்.

கட்டிடக்கலை
-----------

இக் கோயில் திராவிடக் கட்டிடக்கலை பாணியில்  கட்டப்பட்டுள்ளது. 5 அடி உயரமான விநாயகர் சிலை மனித உருவில் அமைந்துள்ளது. மேலும் மிகப்பொிய நந்தி கிழக்கு முகமாக அமைந்துள்ளது.  கோயில் வளாகத்திற்குள் 4 அடி உயரம் கொண்ட ஆதி  விநாயகருக்கென்று  சன்னதி உள்ளது. கோயிலின் உள்ளே  ஆதிசங்கரர், வேத வைசியர், காயத்ரி, சதாசிவ பிரம்மேந்திரர் மற்றும் பட்டினத்தாாின் சிலைகளும் உள்ளன.

குறிப்புகள்
-----------

1. 1 2 3 4  Ganapathy, V. (October 10, 2003). "Vinayaka in unique form". *தி இந்து*. Archived from the original on அக்டோபர் 26, 2003. .

மேற்கோள்கள்
-----------

* "Temples". *Trichy Tourism*. Government of India.
**ஆவாரம்பட்டி** (Avarampatti) இந்தியாவின் தமிழ்நாடு மாநிலம் தஞ்சாவூர் மாவட்டத்தில் இருக்கும் பூதலூர் தாலுக்காவில் உள்ள ஒரு கிராமம் ஆகும்.

மக்கள் தொகையியல்
----------------

ஆவாரம்பட்டியில் 2001-ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, மொத்த மக்கள் தொகை- 1268 ஆக் இருந்தது. இதில் ஆண்கள்- 635  மற்றும்  பெண்கள்-633 இருந்தனர். கிராமத்தின் பாலின விகிதம்  997 ஆகவும் கல்வியறிவு விகிதம்  86.07% அகவும் இருந்தது.

புவியியல்
---------

செங்கிப்பட்டியிலிருந்து  பூதலூர் செல்லும் வழியில்  இரண்டுக்குமிடையில் ஆவாரம்பட்டி அமைந்துள்ளது. பெங்களூரிலிருந்து சென்னைக்கு செல்லும் பூதலூர் இரயில் நிலையத்திலிருந்து 4 கி.மீ தொலைவில் அமைந்துள்ளது.

மதம்
----

ஆவாரம்பட்டியில் 90% மக்கள் இந்துக்கள் வாழ்கின்றனர். 10% மக்கள் கிருத்துவர்கள் வாழ்கின்றனர். இங்கு  முக்கிய கோயில்களாக 

1. அய்யனார் கோவில் 

2. பார்கவி அம்மன் கோவில் 

3. பிள்ளையார் கோவில்.

4. தையல்நாயகி அம்மன் கோவில்

ஆகியன அமைந்துள்ளது.

குறிப்புகள்
-----------

* "Primary Census Abstract - Census 2001". Directorate of Census Operations-Tamil Nadu. 2009-08-06 அன்று மூலம் பரணிடப்பட்டது.
**திருவுடையான்** என்பவர் தமிழ்நாடு முற்போக்கு எழுத்தாளர் சங்கத்தின் திருநெல்வேலி மாவட்டச் செயலராகவும், பொதுவுடமைக் கட்சியின் கொள்கை விளக்கப் பாடகராகவும் இருந்தவர். இவர் சில திரைப்படங்களுக்கும் பாடல்கள் பாடியுள்ளார்.

வாழ்க்கை
--------

இவர் திருநெல்வேலி மாவட்டம், சங்கரன்கோவிலைச் சேர்ந்தவர். இவரின் தந்தை பெயர் பழனிச்சாமி. வறுமை காரணமாக எட்டாம் வகுப்போடு படிப்பை பாதியில் நிறுத்தி தன் தந்தையுடன் நெசவுத் தொழிலில் ஈடுபட்டுவந்தார். திருவுடையானுக்கு சங்கர ஆவுடையம்மாள் என்ற மனைவியும் இரு மகள்களும், ஒரு மகன் உள்ளனர். விசைத்தறி தொழிலாளியாக இருந்த திருவுடையான் ஓவியக்கலை மீது ஆர்வம் கொண்டதால். ஆரம்பத்தில் விளம்பர தட்டிகளில் எழுதிவந்தார்.

பாடகராக
-------

பொதுவுடமை இயக்கத்தால் ஈர்க்கப்பட்டு, அதில் இணைந்து பணியாற்றியபோது தொழிலாளர்களைப் பற்றிய கிராமியப் பாடல்களை எழுதி, தானே இசையமைத்து பாடத் தொடங்கினார். திருநெல்வேலி ம.தி.தா. இந்து மேல்நிலைப் பள்ளி மைதானத்தில் 1993 இல் முதன்முதலாக, கலை இரவு மேடையில் பாடத் தொடங்கினார். விரைவில் தமிழ்நாட்டின் பல பகுதிகளிலும் அவரது குரல் ஒலிக்கத் தொடங்கியது. பெரும்பாலான பொதுவுடமைக் கட்சி மாநாட்டு, கட்சி நிகழ்ச்சிகளில் இவரது பாடலுடன் விழா தொடங்கும். இவ்வாறு சமூகம் மீதும், பொதுவுடமை இயக்கம் மீதும் ஆர்வம் கொண்டு பல்வேறு பாடல்களைப் பாடியுள்ளார். காசி ஆனந்தன், ஏகாதசி, நவகவி, ரமணன் போன்றவர்கள் எழுதிய பாடல்களை முழுமையாக உள்வாங்கி, உணர்வுடன் பாடுவார். தானே மிருதங்கம், தபேலா போன்ற இசைக்கருவிகளை இசைத்து கிராமியப் பாடல்களை பாடிவந்தார்.

### திரைப்படங்களில்

இவர் திரைப்படங்களிலும் பாடியுள்ளார். விருமாண்டி, மத யானைக் கூட்டம், மயில், களவாடிய பொழுதுகள் போன்ற திரைப்படங்களில் பாடியுள்ளார்.

இறப்பு
------

2016 ஆகத்து 28 இரவு சேலத்தில் இருந்து மகிழுந்தில் ஊர் திரும்பிக்கொண்டிருந்தபோது நிகழ்ந்த நேர்ச்சியின் காரணமாக உயிரிழந்தார்.

மேற்கோள்கள்
-----------

1. ↑  இரா. நாறும்பூ நாதன் (30 ஆகத்து 2016). "மக்கள் பாடகன்!". *கட்டுரை*. தி இந்து. 30 ஆகத்து 2016 அன்று பார்க்கப்பட்டது.
2. ↑  "மதுரை அருகே லாரி - கார் மோதல் மக்கள் பாடகர் திருவுடையான் பலி". *செய்தி*. தி இந்து. 30 ஆகத்து 2016. 30 ஆகத்து 2016 அன்று பார்க்கப்பட்டது.
**பெரியம்மபாளையம் வரதராஜபெருமாள் கோயில்** தமிழ்நாட்டில் பெரம்பலூர் மாவட்டம், பெரியம்மபாளையம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரதராஜபெருமாள், பத்மாவதி தாயார் சன்னதிகளும், விநாயகர், துர்க்கை, நவகிரகங்கள், ஆஞ்சநேயர், கருடாழ்வார், நரசிம்மர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. மாசி மாதம் உத்திரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
திருவிழிப்பு, tacuinum sanitatis casanatensis (14ம் நூற்றாண்டு)
"A Knight's Vigil" by John Pettie
**திருவிழிப்பு** (Greek: *pannychis*, παννυχίς or *agrypnia* ἀγρυπνία), என்பது சமயம் உட்பட பல நோக்கங்களுக்காக உறங்காமல் விழித்திருந்து கடைபிடிக்கும் காலத்தினைக் குறிக்கும். இக்கால அளவு இலத்தீன் மற்றும் ஆங்கில மொழிகளில் ஒரு விழாவின் முந்தைய நாளைக்குறிக்க பயன்படுகின்றது.

சமய விழாக்களின் திருவிழிப்பு
----------------------------

கிறித்தவ பண்டிகைகளின் முந்தைய நாளின் மாலைப்பொழுதிலிருந்து திருவிழிப்பு கடைபிடிக்கப்படுகின்றது. இது யூத வழக்கப்படி ஒரு நாள் என்பது மாலைப்பொழுதில் தொடங்கி மறுநாள் மாலையில் முடிவுறும் என்னும் காலக்கணிப்பு முறையினை அடிப்படையாகக் கொண்டது. இவ்வகை சடங்குகளில் மன்றாட்டுகள், பாடல்கள், திருப்பாடல்கள், திருச்சபைத் தந்தையர்களின் எழுத்துகள் முதலியன வாசிக்கப்படுவதும், மறையுரையும் இருக்கும். அதனோடு அமைதியான தியானமும் கடைபிடிக்கப்படலாம்.

இவ்வகை திருவிழிப்புகளில் மிகவும் அதிகம் கடைபிடிக்கப்படுவது புனித சனி மற்றும் உயிர்ப்பு ஞாயிறுக்கு இடையே உள்ள இரவில் கடைபிடிக்கப்படும் பாஸ்கா திருவிழிப்பு ஆகும். கிறித்துமசுக்கு முந்தைய நாளிலும் திருவிழிப்பு கடைபிடிக்கப்படுகின்றது.

கிழக்கு மரபுவழி திருச்சபையில் முழு இரவு திருவிழிப்பு என்பது திருவழிபாட்டு ஆண்டில் வரும் மிகவும் குறிக்கத்தக்க விழாக்கள் மற்றும் புனிதர்களின் விழாக்களுக்கும் கடைபிடிக்கப்படுகின்றது.

திருவிழிப்பு நாள் பொதுவாக ஆங்கிலிக்கம், லூதரனியம் மற்றும் மெதடிசத் திருச்சபைகளில் விடுமுறை நாள் ஆகும்.

ஒரு இறப்புக்குப்பின்பு
----------------------

யூத சமயத்தில் ஒரு யூதர் இறந்தப்பின்பு அவரின் அடக்கச்சடங்கு துவங்கும் வரை அவரின் உடலோடு திருவிழிப்பில் காத்திருந்து பல மன்றாட்டுகள் செய்வது வழக்கம்.

கிறித்தவத்தில் குறிப்பாக கிழக்கு மரபுவழி திருச்சபை மற்றும் கத்தோலிக்க திருச்சபையின் மரபுப்படி ஒருவர் நோயுற்றிருக்கும் போதோ அல்லது அருவரின் நினைவேந்தல் நாட்களின் போதோ திருவிழிப்பில் இருப்பது வழக்கம். இது இறந்தவருக்காக மன்றாடுவதற்காகவும் அவரின் உடலை தனியே விடாதிருக்கவும் ஆகும்.

மேற்கோள்கள்
-----------

1. ↑  παννυχίς. Liddell, Henry George; Scott, Robert; *A Greek–English Lexicon* at the Perseus Project
2. ↑  ἀγρυπνία. Liddell, Henry George; Scott, Robert; *A Greek–English Lexicon* at the Perseus Project
3. ↑  Cross, F. L. Cross; Livingstone, E. A. தொகுப்பாசிரியர்கள் (2005). *The Oxford Dictionary of the Christian Church*. Oxford University Press. .
4. ↑   "Eve of a Feast". *Catholic Encyclopedia*. (1913). நியூயோர்க்: இராபர்ட் ஆப்பில்டன்.
5. ↑  UMC.org பரணிடப்பட்டது 2009-10-21 at the வந்தவழி இயந்திரம்
**ஆவியாகும் கரிமச் சேர்வை** (Volatile organic compound) என்பது இயல்நிலையிலேயே அதிக ஆவி அழுத்தம் (vapor pressure) இருப்பதன் காரணமாக, குறிப்பிடத்தக்க அளவு ஆவியாகி வளிமண்டலத்தில் கலக்கக்கூடிய கரிம வேதிச் சேர்வையாகும். பல வகையான கரிமத்தை அடிப்படையாகக் கொண்ட, அல்டிகைடுகள், கீட்டோன்கள், மற்றும் பிற இலகுவான ஐதரோகாபன்கள் ஆவியாகும் கரிமச் சேர்வைகள் ஆகும்.

ஆவியாகும் கரிமச் சேர்வை மூலங்கள்
--------------------------------

மிகவும் பொதுவாகக் காணப்படும் ஆவியாகும் கரிமச் சேர்வை பசுங்குடில் வளிமமான மெத்தேன் ஆகும். சேற்று நிலங்கள், ஆற்றல் பயன்பாடு, நெற் சாகுபடி, விறகு போன்றவற்றை எரித்தல் என்பன மெத்தேனின் முக்கியமான மூலங்கள் ஆகும். இயற்கை எரிவளியிலும் மெத்தேன் முக்கியமான ஒரு கூறாக உள்ளது. பொதுவான செயற்கையான ஆவியாகும் கரிமச் சேர்வைகளில் நிறப்பூச்சுகளுடன் கலக்கும் நீர்மங்கள், பலவகையான கழுவு கரையங்கள், நிலநெய் எரிபொருட்களின் சில கூறுகள் போன்றவை அடங்குகின்றன. மரங்களும் ஆவியாகும் கரிமச் சேர்வைகளின் ஒரு உயிரியல் மூலமாக உள்ளன. இவை ஐசோபிரீன்கள், தர்பென்கள் போன்ற ஆவியாகும் கரிமச் சேர்வைகளை வெளியேற்றுவது அறியப்பட்டுள்ளது. சுத்திகரிக்காத நிலநெய்யைக் கப்பல்களில் ஏற்றும்போதும் இறக்கும்போதும் பெருமளவு ஆவியாகும் கரிமச் சேர்வைகள் வளியில் கலக்கின்றன. தற்காலத்தில் சூழலைத் தூய்மையாக வைத்திருப்பது குறித்த ஆர்வம் காரணமாக புதிய எண்ணெய்க் கப்பல்களில் நிலநெய்யை ஏற்றி இறக்குவதில் முன்னேற்றமான முறைகள் பயன்படுத்தப்படுகின்றன.

கட்டிடங்களின் உள்ளக வளிப் பண்பு தொடர்பிலும், ஆவியாகும் கரிமச் சேர்வைகளின் வெளியேற்றத்தைக் கட்டுப்படுத்துவது பற்றி மிகுந்த கவனம் செலுத்தப்படுகின்றது. கட்டிடப் பொருட்கள் பலவும், கட்டிடங்களுக்குள் பயன்படுத்தப்படும் பல கருவிகளும் ஆவியாகும் கரிமச் சேர்வைகளை வெளிவிடுகின்றன. பல செயற்கைத் தரை விரிப்புக்கள் அவற்றை ஒட்டுவதற்கான ஒட்டுபொருட்கள், மரப்பொருட்கள், நிறப்பூச்சுகள் போன்றன இவ்வாறான சில கட்டிடப்பொருட்களாகும்.
**திட்ட வரைபடம்:**
(1) காணொளி ஒளிப்படக்கருவி; (2) காப்புறை; (3)  காளோளித் திரை; (4) தெளிவான கண்ணாடி அல்லது ஒளிக்கற்றை பிரிப்பான்; (5)  பொருளின் பிம்பம்; (6) காணொளித் திரையிலிருந்து பிம்பம்
**தொலை உரைகாட்டி** ( **teleprompter )** என்பது பேச்சாளருக்கு வசதியாக பேசவேண்டிய உரையை அவர் முன் காட்டும் மின்னணுவியல் கருவியாகும். இக்கருவி தொலைக்காட்சி செய்திவாசிப்பாளர்களில் தொடங்கி படப்பிடிப்புகள், கருத்தரங்குகள், அரசியல் பரப்புரை என பல இடங்களில் பயன்படுகிறது. தொலைக்காட்சி செய்திவாசிப்பாளரை படம்பிடிக்கும் காணொளி கருவியின் ஒளிப்பட வில்லையின் அருகில், வாசிப்பாளரின் கண்களுக்கு நன்கு புலப்படுமாறும் பெரிய எழுத்துக்களில் திரையிடப்படக்கூடிய வகையில் உள்ள ஒரு அமைப்பாகும். மேடைப் பேச்சாளர்களுக்கு முன்பு இரு பக்கமும் 45 பாகை கோணத்தில் வைக்கப்பட்டிருக்கும் மேம்படுத்தப்பட்ட இந்தச் சாதனம் வெறும் கண்ணாடிப் பலகை போல காட்சி அளிக்கும். இந்த கண்ணாடி மீது எழுத்து வடிவம் ஓடவிடப்படும். இதைப் பேச்சாளர் மட்டுமே பார்க்க முடியும். பார்வையாளர்களுக்குக் கண்ணாடி மட்டும்தான் தெரியும். இதன் பயனால் பேச்சாளர் கீழே குணிந்து எழுதப்பட்ட உரையை கண்டு படிக்கவேண்டிய தேவை இருக்காது. திரையைப் பார்த்தபடி மனப்பாடமாக பேசுவதுபோல் பேசலாம்.

வரலாறு
------

பயன்பாட்டில் ஒரு தொலை உரைகாட்டி
முதன் முதலில் தொலை உரைகாட்டி சாதனத்தை தயாரிக்கும் நிறுவனம் 1950இல் தொலை உரைக்காட்டி கார்ப்பரேஷன் என்ற பெயரில் பிரெட் பார்ட்டன், ஸ்கால்ஃபிளை, இர்விங்கான் ஆகியோர் இணைந்து நிறுவினர். பார்ட்டன் ஒரு நடிகர் தொலைக்காட்சி நிகழ்ச்சியில் பேசவேண்டிய விசயத்தை மறந்துவிடும் சங்கடம் தனக்கு ஏற்பட்டுவிடக் கூடாது என நினைத்து இதற்கு மாற்று வழி தேடினார். நாடகங்களில் துண்டுச் சீட்டுகளை எழுதி வைத்துக்கொண்டு அவ்வப்போது யாருக்கும் தெரியாமல் எடுத்துப் பார்ப்பது போல, கேமராவுக்குப் பின் தானாக இந்தத் துண்டுச் சீட்டுகளை ஓடச் செய்தால் என்ன என்று அவர் யோசித்தார்.
இப்படி தான் முதல் தொலைஉரைக்காட்டி 1950இல்உருவானது. 
இந்தக் கருவி பிரபலமாகி மேலும் பலரும் வேறு வடிவங்களில் தயாரிக்கத் தொடங்கினர். 1952இல் அமெரிக்க அதிபர் தேர்தல் பரப்புரையில் முன்னாள் அதிபர் ஹெர்பெர்ட் ஹூவர் முதல் முறையாக இந்தச் சாதனத்தைப் பயன்படுத்தினார். அதன் பிறகு 1954இல் அதிபர் ஐசன்ஹோவர் நாடாளுமன்ற உரைக்காக இதைப் பயன்படுத்தினார்.

*ஐ லவ் லூசி* தொலைக்காட்சித்தொடரின் தயாரிப்பாளரான ஜெஸ் ஓப்பன்ஹாமர் கேமரா ஒளிவில்லையில் எழுத்து வடிவம் எதிரோளிக்கும் சாதனத்தை உருவாக்கினார். அதனை அடுத்து, கணிணிகள் அறிமுகமான காலத்தில் கணினி சார்ந்த தொலை உரைகாட்டிகள் உருவாக்கப்பட்டன.
இவற்றின் மேம்பட்ட வடிவமே தொலைக்காட்சி செய்தி வாசிப்பில் பயன்படுத்தப்படுகிறது.

குறிப்புகள்
-----------

1. ↑  Brown, Laurie (2005-12-28). *The Teleprompter Manual*. The Difference. பன்னாட்டுத் தரப்புத்தக எண்:0-9767761-0-3.
2. ↑  Engineers' Device Eased Speechmakers' Minds, Wall Street Journal, April 26, 2011, p.
3. ↑  சைபர்சிம்மன் (28 சூன் 2016). "கண்ணுக்குத் தெரியாமல் வழிகாட்டும் கருவி". தி இந்து (தமிழ்). 29 சூன் 2016 அன்று பார்க்கப்பட்டது.
விபரீதகரணி
**விபரீதகரணி ஆசனம்** யோகக் கலையின் யோகாசனங்களில் ஒன்று. இது கிட்டத்தட்ட சர்வாங்காசனம் போலவே செய்யப்படும். ஆகையால் சர்வாங்காசனம் செய்ததும் இதை அடுத்துச் செய்யலாம். இதிலே கால் மட்டுமே செங்குத்தாகத் தூக்க வேண்டும். உடல் பகுதியைச் சாய்வாக வைத்துக் கொள்ள வேண்டும். ஆனால் சர்வாங்காசனத்திலோ உடல் முழுதும் தலைகீழாய்க் கொண்டு வருகிறோம்.

செய்முறை
--------

விபரீதகரணி
விரிப்பில் சர்வாங்காசனத்திற்குப் படுப்பது போல மல்லாந்து படுத்துக்கொண்டு, மூச்சை உள்ளே இழுக்கவும். 
உள்ளேயே மூச்சை நிறுத்திக்கொண்டு நீட்டியகால்களை ஒன்றாக அப்படியே மேலே தூக்க வேண்டும்.
தூக்கும்போதே இரண்டு கைகளாலும் இடுப்புக்கு முட்டுக் கொடுக்க வேண்டும்.
இரு கைகளாலும் இடுப்பைத் தாங்கிய வண்ணம் கால்கள் மட்டும் செங்குத்தாய்த் தூக்க வேண்டும்.
உடல் பாரம் முழுதும் பின் கழுத்து, நெஞ்சின் பின்புறப் பகுதி ஆகியவற்றால் தாங்க வேண்டும்.
இப்போது மூச்சை நன்கு வெளியே விட வேண்டும்.
மீண்டும் மூச்சை உள்ளுக்கு இழுத்து வெளியே விட்டு இப்பயிற்சியை மேற்கொள்ள வேண்டும்.
ஆரம்பத்தில் இடுப்பைத் தூக்கிப் பிடிக்கச் சிரமமாக இருக்கும். அப்போது இரண்டு மூன்று தலையணைகளை இடுப்புப் பக்கம் முட்டுக் கொடுத்துக்கொண்டு பயிற்சி செய்யலாம். அப்போது கைகளுக்கு வேலை இல்லாததால் அவற்றை இரு பக்கமும் கவிழ்ந்தாற்போல் வைத்துக் கொள்ளலாம். பின்னர் மெல்ல மெல்லத் தலையணையை எடுத்துவிட்டுத் தலையணை இல்லாமல் பயிற்சிகளைச் செய்யலாம்

பலன்கள்
-------

இந்த ஆசனம் மார்புக்கு நல்லது. சுவாச நோய்களுக்கு நல்லது. சளி, இருமல், காசநோய், ஆஸ்த்மா போன்ற நோய்கள் தலைகாட்டா. நரம்புத் தளர்ச்சி, ரத்த அழுத்தம், சிறுநீரகக் கோளாறுகள் போன்றவை வாரா. கழுத்துப் பகுதியில் ரத்த ஓட்டம் ஏற்படுமாகையால் தைராய்டு சுரப்பி நன்கு வேலை செய்யும். கை கால்களுக்கும் இரத்த ஓட்டம் நன்கு ஏற்படும்.

செய்யக்கூடாதவர்கள்
------------------

கருவுற்ற பெண்கள் இந்த ஆசனத்தைச் செய்யக்கூடாது.[]

ஆதாரங்கள்
---------

* விபரீதகரணி ஆசனம்-தினகரன் நாளிதழில் பரணிடப்பட்டது 2015-01-21 at the வந்தவழி இயந்திரம்
* நீரிழிவு நோயை குணப்படுத்தும் விபரீதகரணி-மாலைமலர் நாளிதழில் பரணிடப்பட்டது 2016-03-04 at the வந்தவழி இயந்திரம்
**புவனகிரி இராசகோபால் புருடோத்தமர்** (1901 நவம்பர் 15 - 1976 சூன் 28) என்னும் **பு. ரா. புருஷோத்தம நாயுடு** வைணவக் குடும்பத்தில் பிறந்து, ஒருங்கே தமிழ்த் தொண்டும் வைணவத் தொண்டும் செய்தவர். வீர வைணவப் பரம்பரையைச் சேர்ந்தவர். இவர் முன்னோர்களுக்கும் பாம்பன் குமரகுருதாச சுவாமிகளுக்கும் நடந்த சித்தாந்தப் போர் அந்த நாள் தத்துவ உலகில் புகழ்பெற்ற நிகழ்வு ஆகும்.

பிறப்பு
-------

புருடோத்தமர் புவனகிரியில் வாழ்ந்த இராசகோபால் – ஆண்டாளம்மாள் இணையருக்கு 1901 - நவம்பர் - 15ஆம் நாள் மூன்றாவது மகனாகவும் நான்காவது மகவாகவும் பிறந்தார். இவருக்கு அண்ணன்கள் இருவர், அக்காள் ஒருவர், தம்பியர் இருவர், தங்கையர் இருவர் என ஏழு உடன்பிறந்தோர்கள் இருந்தனர்.

கல்வி
-----

திருவரங்கத்தில் இருந்து சிதம்பரத்திற்கு மாற்றப்பட்ட **ஸ்ரீ இராமானுஜ தர்சன வித்தியாசாலை**யின் கிளை அமைப்பான வரவர முனி பாடசாலையிலும் மற்றொரு பாடசாலையிலும் புருடோத்தமர் பள்ளிக் கல்வி பெற்றார். மதுரை செந்தமிழ்க் கல்லூரியில் அ. நாராயண ஐயங்கார், சேற்றூர் கவிராயர் ஆகியோரைப் போன்ற பெரும்புலவர்களிடம் தமிழ் கற்று வித்துவான் பட்டம் பெற்றார்.

புருடோத்தமர் தன் பெரிய தந்தையும் வைணவ அறிஞரும் அழகிய மணவாள இராமானுஜ ஏகாங்கி ஸ்வாமிகளிடம் வைணவத்தின் அடிப்படை நூல்களை எல்லாம் கற்றுத் தேர்ந்தார்.

அலுவல்
------

வித்துவான் பு. இரா. புருடோத்தமர் பல்வேறு உயர்நிலைப் பள்ளிகளில் தமிழாசிரியராகப் பணியாற்றினார். சிதம்பரத்தில் அமைந்த பள்ளி ஒன்றில் இவர் தமிழாசிரியராகப் பணியாற்றிய பொழுது சிதம்பரத்தை அடுத்த அண்ணாமலை நகரில் அமைந்திருந்த மீனாட்சி தமிழ்க் கல்லூரியில் உ. வே. சாமிநாதையர் முதல்வராகப் பணியாற்றிக் கொண்டிருந்தார். அவரின் அழைப்பை ஏற்று புருடோத்தமர் அக்கல்லூரியில் தமிழாசிரியராகப் பணியை ஏற்றார்.

1935 ஆம் ஆண்டில் திருவையாறு அரசர் கல்லூரியில் தமிழாசிரியராகப் பணியை ஏற்றார்.

1948 ஆம் ஆண்டில் சென்னைப் பல்கலைக்கழகத்தின் தமிழாராய்ச்சித் துறையில் விரிவுரையாளராகப் பணியேற்றார். 1961ஆம் ஆண்டில் அப்பணியிலிருந்து ஓய்வுபெற்றார். பின்னர் பல்கலைக்கழக நல்கைக் குழுவின் மானியம் பெற்று நான்காண்டுகள் ஆய்வுப்பணியில் ஈடுபட்டார்.

தமிழ்ப் பணி
-----------

புருடோத்தமர், மணிப்பிரளவ நடையில் இருந்த வைணவ விளக்கங்களை (வியாக்யானங்கள்) தமிழ்படுத்தி வெளியிட்டார். அவை வருமாறு:

1. நம்பிள்ளையின் ஈடு வியாக்யானம் – (பத்துத் தொகுதிகள்)
2. பகவத் விஷயம் (நம்மாழ்வாரின் திருவாய்மொழிக்கான ஈடு வியாக்யானம்)
3. ஆசார்ய ஹிருதயம்: மணவாள் மாமுனிகள் வியாக்யானம் – (நான்கு பகுதிகள்)
4. ஸ்ரீவசன பூஷணம் : மணவாள மாமுனிகள் வியாக்கியானம்

மறைவு
-----

புருடோத்தமர் பணியிலிருத்து ஓய்வுபெற்ற பின்னர், தன் மனைவி, மகள்கள் மூவர், மகன்கள் இருவர் ஆகியோருடன், கடலூரில் வாழ்ந்தார். தனது 75ஆவது அகவையில் 1976 சூன் 28 ஆம் நாள் காலமானார்.

வாழ்க்கை வரலாறு
---------------

பு. இரா. புருடோத்தமரின் வாழ்க்கை வரலாற்றை அவர் மாணவர் ஆர். ஆள்வந்தார் என்பவர் புருஷோத்தம நாயுடுவின் தமிழ் - வைணவத் தொண்டு என்னும் நூலில் பதிவுசெய்திருக்கிறார்.

சான்றடைவு
---------

1. ↑
2. ↑
3. ↑  தேசிகன், வைணவக் கடல் பு.ரா.புருஷோத்தம நாயுடு, தினமணி – தமிழ்மணி
**இராஜ அரியரத்தினம்** (15 சனவரி 1916 - 28 மே 1998) ஈழத்தின் பத்திரிகை ஆசிரியர், எழுத்தாளர். ஈழத்தின் சிறுகதை முன்னோடிகளுள் ஒருவர். ஈழகேசரி, ஈழநாடு, சிந்தாமணி ஆகிய பத்திரிகைகளில் ஆசிரியராக இருந்தவர்.

எழுத்துலகில்
------------

ஆரம்பத்தில் இவர் ஆங்கிலப் பத்திரிகைகளுக்குக் கட்டுரைகள் எழுதி வந்தார். இவரது முதல் சிறுகதை "வயலுக்குப் போட்டார்" ஈழகேசரி பத்திரிகையில் 1945 ஆம் ஆண்டில் வெளிவந்தது. இதே கதை சிற்பி சரவணபவன் தொகுத்து வெளியிட்ட தொகுப்பில் "வெள்ளம்" என்ற பெயரில் வெளியிடப்பட்டது.

பத்திரிகை ஆசிரியர்
------------------

இராஜ அரியரத்தினம் 1941 ஆம் ஆண்டு முதல் 1958 ஆம் ஆண்டில் அப்பத்திரிகை மூடப்படும் வரையில் அதன் ஆசிரியராகப் பணியாற்றினார். 1950களின் ஆரம்பத்தில் தங்கப்பூச்சி என்ற பெயரில் ஈழகேசரியில் ஒரு தொடர் புதினத்தையும் எழுதினார். செருமானிய எழுத்தாளர் தோமசு மான் எழுதிய எழுதிய புதினம் ஒன்றை இவர் "மனவிகாரம்" என்ற தலைப்பில் சோனாசலம் என்ற புனைபெயரில் ஈழகேசரியில் எழுதினார். "அரியம்", அரியரத்தினம் சோனாசலம் போன்ற புனைபெயர்களிலும் இவர் எழுதினார். சோனாசலக் கவிராயர் என்ர பெயரில் கவிதைகளும் இவர் எழுதியுள்ளார்.

ஈழகேசரி பத்திரிகை மூலமாக கல்கி, பெரியசாமி தூரன் போன்றோர் இவருக்கு நண்பர்களாயினர். "கல்கி பிறந்தார்" என்ற நூலையும் எழுதி வெளியிட்டார்.

ஈழகேசரி மூடப்பட்ட பின்னர் யாழ்ப்பாணத்தில் இருந்து வெளியான ஈழநாடு பத்திரிகையில் இரண்டாண்டுகள் பணியாற்றி 1960 ஆம் ஆண்டில் கொழும்புக்கு இடம் பெயர்ந்தார். அங்கு சுயாதீனப் பத்திரிகை நிறுவனம் நடத்திய தினபதி நாளேட்டின் ஞாயிறு பதிப்பான சிந்தாமணி பத்திரிகையின் ஆசிரியராகப் பணியாற்றினார். அக்கால அரசியல் நெருக்கடியால் இப்பத்திரிகைக் காரியாலயம் அப்போதைய அரசால் மூடப்பட்டதை அடுத்து சிந்தாமணி பத்திரிகையும் நிறுத்தப்பட்டது.

மறைவு
-----

இராஜ அரியரத்தினம் தமிழ்நாடு சென்றிருந்தபோது 1998 மே 28 இல் தனது 82வது அகவையில் சென்னையில் காலமானார்.

மேற்கோள்கள்
-----------

1. 1 2 3 4  துயர் பகிர்தல்: ஈழகேசரி பொன்னையா கண்டெடுத்த இராஜ அரியரத்தினம், வீரகேசரி, டிசம்பர் 7, 2013

வெளி இணைப்புகள்
---------------

* இராஜ அரியரத்தினத்தின் வெள்ளம் சிறுகதை
**ராசேந்திர லகிரி** (29 ஜூன் 1901 - 17 டிசம்பர் 1927), முழுப் பெயர் **ராசேந்திர நாத் லகிரி.** இவர் ஓர் இந்திய புரட்சியாளர். இவர் கக்கோரி இரயில் கொள்ளை மற்றும் தக்சினேசுவர் குண்டுவெடிப்பின் பின்னணியில் சூத்திரதாரி ஆவார். ஆங்கிலேயர்களை இந்தியாவில் இருந்து வெளியேற்றுவதை நோக்கமாகக் கொண்ட இந்துசுத்தான் சோசலிசக் குடியரசு அமைப்பின் தீவிர உறுப்பினராக இருந்தார்.

ஆரம்ப கால வாழ்க்கை
------------------

ராசேந்திர லகிரி 1901 ஆம் ஆண்டு ஜூன் 29 ஆம் தேதி லகிரி மோகன்பூர் கிராமத்தில் வங்காள மாகாணம் பப்னா மாவட்டத்தின் (இப்போது வங்காளதேசம்) ஒரு பிராமண குடும்பத்தில் பிறந்தார். இவரது தந்தை க்ஷிதிஷ் மோகன் லஹிரி ஒரு பெரிய தோட்டம் வைத்திருந்தார்.

தக்சினேசுவர் குண்டுவெடிப்பு சம்பவம்
-----------------------------------

லகிரி இந்த குண்டுவெடிப்பு சம்பவத்தில் பங்கேற்று தலைமறைவாக இருந்தார். இவர் பனராசுக்குச் சென்று தனது படிப்பை தொடங்கினார். உத்தரபிரதேசத்தில் இந்திய புரட்சிகர நடவடிக்கைகள் தொடங்கியபோது பனாரசு இந்து பல்கலைக்கழகத்தில் வரலாற்றுத் துறையில் எம்.ஏ. பட்டம் படிப்பு படித்துக் கொண்டிருந்தார். இந்துசுத்தான் சோசலிசக் குடியரசு அமைப்பில் பல வங்காள நண்பர்களுடன் சேர்ந்தார்.

கக்கோரி சதி
-----------

1925 ஆம் ஆண்டு ஆகஸ்ட் 9, இல் கக்கோரி ரயில் கொள்ளைக்குப் பின்னால் இவர் முக்கிய சூத்திரதாரியாக இருந்தார். வங்காளத்தில் தக்சினேசுவரின் முந்தைய குண்டு வழக்கில் இவர் கைது செய்யப்பட்டு விசாரணைக்கு உட்படுத்தப்பட்டு பத்து ஆண்டுகள் கடுமையான சிறைத்தண்டனை விதிக்கப்பட்டார். ரயில் கொள்ளைக்காக இலக்னோவில் சட்ட நடவடிக்கைகள் தொடங்கியபோது, இவர் கக்கோரி இரயில் கொள்ளை வழக்கில் பல புரட்சியாளர்களுடன் சேர்க்கப்பட்டார்.

இறப்பு
------

நீண்ட விசாரணைக்கு பின்னர் இவர் குற்றவாளி என நிரூபிக்கப்பட்டு, கோண்டா மாவட்ட சிறையில் 1927 ஆம் ஆண்டு டிசம்பர் 17 அன்று, தாகூர் ரோசன் சிங், அஷ்பகுல்லா கான் மற்றும் ராம் பிரசாத் பிசுமில் ஆகியோருடன் தூக்கிலிடப்பட்டார்.

குறிப்புகள்
-----------

 



1. ↑  "Some Prominent Martyrs of India's Freedom Struggle". All India Congress Committee. 2009-03-29 அன்று மூலம் பரணிடப்பட்டது. 18 September 2014 அன்று பார்க்கப்பட்டது.
**பு. மோ. இலால்** (*B.M. Lal*) என்பவர் பாட்னா உயர்நீதிமன்ற தலைமை நீதிபதியாகவும் பீகார் மாநில ஆளுநராகவும் இருந்தவர் ஆவார். நீதிபதி இலால் 1937ஆம் ஆண்டு அக்டோபர் 6ஆம் நாள் பிறந்தார். இவர் ஜனவரி 1963-ல் மத்தியப் பிரதேச உயர் நீதிமன்றத்தின் வழக்கறிஞராகப் பதிவு செய்துகொண்டார். குடிமையியல் மற்றும் அரசியலமைப்பு விடயங்களில் பயிற்சி பெற்றார். 1984ஆம் ஆண்டு மே 14ஆம் நாளன்று மத்தியப் பிரதேச உயர் நீதிமன்றத்தின் கூடுதல் நீதிபதியாக நியமிக்கப்பட்டார். 1989ஆம் ஆண்டு நவம்பர் 20ஆம் நாளன்று மத்தியப் பிரதேச உயர் நீதிமன்றத்தின் நிரந்தர நீதிபதியாக நியமிக்கப்பட்டார். 1991ஆம் ஆண்டு மார்ச் 22ஆம் நாளன்று அலகாபாத் உயர் நீதிமன்றத்திற்கு மாற்றப்பட்டார். பின்னர் இவர் பாட்னா உயர்நீதிமன்றத்தின் தலைமை நீதிபதியாக 1997 நியமிக்கப்பட்டார். இரண்டாண்டு சேவைக்குப் பின்னர் 1999-ல் பணி ஓய்வு பெற்றார்.

மேற்கோள்கள்
-----------

1. ↑  "LIST OF FORMER CHIEF JUSTICES Patna High court". Patna High Court. 4 January 2021 அன்று பார்க்கப்பட்டது.
2. ↑  "List of Governors Bihar". Governor of Bihar. 4 பிப்ரவரி 2008 அன்று மூலம் பரணிடப்பட்டது. 4 January 2021 அன்று பார்க்கப்பட்டது.
3. ↑  "Bihar Governor B.M. Lal enforces discipline among staff used to lavish lifestyle". India Today. 10 May 1999. 5 January 2021 அன்று பார்க்கப்பட்டது.
4. ↑  "Bihar State Legal Services Authority". *patnahighcourt.gov.in*. 2021-10-26 அன்று பார்க்கப்பட்டது.